श्रीश्याम मंदिर में नववर्ष महोत्सव
चिड़ावा | पुरानीबस्ती स्थित श्रीश्याम मंदिर में नववर्ष महोत्सव का आयोजन हुआ। बाबा की प्रतिमा और मंदिर परिसर को आकर्षक रूप से सजाया गया था। छप्पन भोग की झांकी भी सजाई गई। भगेरिया परिवार की ओर से हुए एक दिवसीय कार्यक्रम में पूर्व पार्षद अरुणकुमार, भाजपा जिला उपाध्यक्ष ललितकुमार नगर अध्यक्ष अनूप भगेरिया ने बाबा की जोत ली। बरेली के कलाकार राम-श्याम, विनोद लक्खा बबलू गोयल ने भजनों की प्रस्तुति दी। ललित केशव रूपधारी एंड पार्टी के कलाकारों ने नृत्य नाटिकाएं प्रस्तुत की। अजा आयोग चेयरमैन विधायक सुंदरलाल, आरपीएस बृजमोहन असवाल पंचायत समिति सदस्य पवन मावंडिया ने बतौर अतिथि कार्यक्रम में शिरकत की। आरिफ म्यूजिकल ग्रुप एवं नारनौल के बॉबी बैंड ने भी संगीतमयी प्रस्तुति दी। आतिशबाजी एवं प्रसाद वितरण भी हुआ। इस मौके पर पूर्व पालिकाध्यक्ष सुभाष शर्मा, श्रीहरिनाम संकीर्तन प्रचार मंडल अध्यक्ष झंडीप्रसाद हिम्मतरामका, पार्षद महेंद्र कुमावत, पूर्व भाजपा नगर अध्यक्ष बाबूलाल जांगिड़, राकेश सर्राफ, महेंद्र मोदी, आशीष, अशोक अग्रवाल, संतोष रामभरोसा, अनिल सर्राफ आदि मौजूद थे।
चिड़ावा . पुरानी बस्ती स्थित श्रीश्याम मंदिर में नववर्ष महोत्सव पर सजाई गई छप्पनभोग की झांकी जोत लेते श्रद्धालु।
hin_Deva hin_Deva hin_Deva